 

**O R G A N I Z A Č N O – T E C H N I C K É P O K Y N Y**

**pre zabezpečenie 8. ročníka súťaže v odborných zručnostiach**

**Skills Slovakia - Mladý mechatronik**

V zmysle Smernice Ministerstva školstva, vedy, výskumu a športu Slovenskej republiky číslo 23/2017 o súťažiach, vyhlasuje Ministerstvo školstva, vedy, výskumu a športu Slovenskej republiky 8. ročník súťaže v odborných zručnostiach **Skills Slovakia – Mladý mechatronik.**

Štátny inštitút odborného vzdelávania v spolupráci s odborným gestorom FESTO Bratislava schválil 8. ročník súťaže v odbore mechatronika s názvom Skills Slovakia – Mladý mechatronik a zodpovedá za obsah a plnenie Organizačno-technických pokynov Skills Slovakia – Mladý mechatronik v školskom roku 2023/2024.

Pri organizovaní, riadení a finančnom zabezpečení súťaže je potrebné dodržiavať Organizačný poriadok Skills Slovakia, ktorý schválilo Ministerstvo školstva, vedy, výskumu a športu SR dňa 29. septembra 2023 pod číslom 2023/15116:2-C2930 s účinnosťou od 29. septembra 2023.

Súťaž sa uskutoční v školských kolách a vyvrcholí celoštátnym kolom. Súťažné, organizačné pokyny a propozície zohľadňujú bezpečnosť a ochranu zdravia a hygienické zásady.

|  |  |  |
| --- | --- | --- |
|  | **Školský rok 2023/2024** |  |
| **Školské kolá** | podľa rozhodnutia strednej školy | v stredných školách SR |
| **Celoštátne kolo** | **23. - 24. apríla 2024** | **STU v Bratislave**  Materiálovotechnologická fakulta so sídlom v Trnave STU, **Ústav aplikovanej informatiky, automatizácie a mechatroniky**  Prodekan: prof. Ing. Pavol Tanuška, PhD.  odborný gestor: Tomáš Horák, FESTO s. r. o., Gavlovičova 1, Bratislava  mail: [tomas.horak@festo.com](mailto:tomas.horak@festo.com)  **Štátny inštitút odborného vzdelávania,** Bellova 54/a, 837 63 Bratislava, podpora smerovania mládeže  mail: [vlasta.puchovska@siov.sk](mailto:vlasta.puchovska@siov.sk), |

Prihlášky, súťažné propozície a bližšie informácie budú zverejnené na <https://siov.sk/sutaze/skills-slovakia/mlady-mechatronik/>,

**Po**č**et ú**č**astníkov a ich zastúpenie v celoštátnej súťaži:**

Spravidla 16 dvojčlenných družstiev (1 družstvo -1 škola) celkom 32 súťažiacich z 8 krajov, 4 členovia odbornej hodnotiacej komisie, 16 osôb – pedagogický sprievod, členovia organizačného štábu školy, odborní zamestnanci organizátora a gestora. Spolu 56 účastníkov.

**Ing. Branislav Hadár**

riaditeľ ŠIOV